Vyhodnotenie pripomienkového konania 				

§	Pripomienkujúci orgán	Pripomienka	Vyhodnotenie	
Všeobecne	Ministerstvo práce, sociálnych vecí a rodiny SR	Názov upraviť „...o bezpečnosti a ochrane zdravia pri práci...“. Zásadná pripomienka.

	Neakceptuje sa.
Návrh nariadenia vlády upravuje aj ochranu zdravia ostatných skupín obyvateľstva (ochrana zdravia pred hlukom v životnom prostredí).	
	Ministerstvo financií SR	Považujeme návrh za predčasný a žiadame jeho opätovné predloženie do pripomienkového konania po schválení návrhu zákona.

	Neakceptuje sa
vzhľadom na  termín účinnosti nariadenia vlády (1. január 2002 - v zmysle uznesenia vlády č. 703 z 18.7.2001).	
	Ministerstvo životného prostredia SR	V celom texte návrhu nariadenia vlády odporúčame zvážiť možnosť nahradenia slova „expozícia“ slovom „vystavenie“ v príslušných gramatických tvaroch.
	Akceptuje sa s výnimkou odbornej terminológie, kde takáto zmena nie je možná.

	Konfederácia odborových zväzov SR
Slovenský odborový zväz pracovníkov zdravotníctva a sociálnej starostlivosti
	Chýba ustanovenie, v ktorom by bola daná povinnosť pred uvedením alebo po každej zmene technológie uskutočniť merania a hodnotenia hluku a vibrácií.	Neakceptuje sa.
Povinnosť vyplýva z § 3 ods. 5 nariadenia vlády SR.
	
	Slovenská lekárska spoločnosť	Zásadná pripomienka:
1. Upraviť názov nariadenia vlády vzhľadom na názov a obsah smernice.
2. Doplniť úvodný odstavec o zákon č. 330/1996.
3. V príslušných častiach textu doplniť aj bezpečnosť.
Uvedené úpravy by sa však nemali vzťahovať na tie časti návrhu, ktoré sa týkajú hluku a vibrácií vo vonkajších priestoroch a v stavbách na bývanie a iných stavbách – okrem pracovných priestorov.	Akceptuje sa
doplnením úvodnej vety návrhu nariadenia vlády.
	
§ 1	Ministerstvo práce, sociálnych vecí a rodiny SR	V § 1 ods. 1 žiadame:
-   text za slovom „na ochranu“ nahradiť textom 
„zamestnancov pred ohrozením ich bezpečnosti a zdravia pri práci z vystavenia z hluku a vibrácií a na predchádzanie tohto ohrozenia“ 
-	slovo „vibrácie“ definovať ako mechanické kmitanie a otrasy. Zásadná pripomienka.
	Akceptuje sa čiastočne úpravou legislatívnej skratky. Nariadenie vlády sa netýka len zamestnancov a pracovného prostredia

	
§ 2	Ministerstvo práce, sociálnych vecí a rodiny SR	V § 2 ods. 1 žiadame nahradiť slovo „zdravia“ slovom „zamestnancov“. Zásadná pripomienka.

	Neakceptuje sa.
Nariadenie vlády sa netýka len zamestnancov a pracovného prostredia.	
	Ministerstvo obrany SR
Ministerstvo školstva SR	V § 2 ods. 1 slová „pre denný a nočný čas“ nahradiť slovami „pre dennú a nočnú dobu“ v súlade s § 13n ods. 8 písm. a) vládneho návrhu zákona.
	Akceptuje sa čiastočne (požiadavka súladu terminológie).
Terminológia je v súlade so schválenou novelou zákona, v ktorej slová  „pre dennú a nočnú dobu“ boli nahradené slovami  „pre denný a nočný čas“)..
	
	Úrad pre normalizáciu, metrológiu a skúšobníctvo SR	V § 2 ods. 1 na konci doplniť slová „ktoré sú uvedené v prílohe“, odsek 2 vypustiť a číslovanie odsekov zrušiť.	Akceptuje sa.

	
	Konfederácia odborových zväzov SR
Slovenský odborový zväz pracovníkov zdravotníctva a sociálnej starostlivosti
	V § 2 ods. 1 nahradiť dve slová „stavbách“ slovami „v budovách“.	Neakceptuje sa.
Terminológia je v súlade so schválenou novelou zákona..	
§ 3	Ministerstvo práce, sociálnych vecí a rodiny SR	V § 3 ods. 5 preformulovať v zmysle článku 3 ods. 4 smernice Rady č. 86/188/EHS. V tomto článku sa hovorí o zúčastňovaní sa zástupcov zamestnancov pre bezpečnosť a ochranu zdravia pri práci pri posudzovaní rizík. Alternatívne v tabuľke zhody uviesť § 8e písm. d) zákona NR SR č. 330/1996 Z.z. 
	Akceptuje sa v druhej časti pripomienky (doplnením tabuľky zhody).
	
		Odporúčame v § 3 ods. 1 zvážiť vypustenie 2. vety v texte.

	Neakceptuje sa.
Táto veta rieši postup podľa slovenských technických noriem.	
		Odporúčame v § 3 ods. 2 nahradiť slovo „neistotou“ slovom „nepresnosťou“.

	Neakceptuje sa.
Termín „neistota“ je odborný termín, ktorý je uvádzaný v Technickom predpise metrologickom TPM 0051-93 a v ďalších normách.	
		Odporúčame text § 3 ods. 4 preformulovať tak, aby bola použitá rovnaká terminológia v celom návrhu.

	Akceptuje sa čiastočne s výnimkou zaužívaných odborných termínov (názvov veličín).
	
	Ministerstvo životného prostredia SR	V § 3 ods. 3 navrhujeme slovo „vibráciám“ nahradiť slovom „vibrácií“ (prispôsobiť gramatický tvar).
	Akceptuje sa.	
	Úrad pre normalizáciu, metrológiu a skúšobníctvo SR

	Zásadná pripomienka: v § 3 ods. 3 nahradiť slovo „overené“ slovom „určené“.

	Akceptuje sa
po dohode s ÚNMS SR.	
	Konfederácia odborových zväzov SR
Slovenský odborový zväz pracovníkov zdravotníctva a sociálnej starostlivosti	V § 3 doporučujeme stanoviť namiesto „primeranej presnosti“ konkrétnu matematickú veličinu, napr. 5% vo vzťahu na príslušné STN, ktoré jednoznačnejšie určia presnosť meraní.

	Neakceptuje sa.
Primeraná presnosť zodpovedá podmienkam merania, ktoré sa môžu na jednotlivých miestach merania líšiť a pri nich nemožno dosiahnuť konštantne stanovenú neistotu merania.	
		Doporučujeme vypustiť z  textu kalibráciu prístrojov po meraní, nakoľko postačuje kalibrácia prístrojov pred každým meraním.
	Neakceptuje sa. 
Ustanovenie je v súlade s metodikami merania.	
		V odseku 5 doporučujeme vypustiť „ak svojou prítomnosťou neovplyvnia výsledky merania“. Text by mohol znieť: „Zástupcovia......sa môžu zúčastniť ako nezávislí pozorovatelia meraní.“.
	Neakceptuje sa.
Navrhovaný text nie je významovo totožný  s pôvodným textom. Ide čisto o odbornú požiadavku v záujme objektívneho merania.	
	Krajský úrad v Bratislave

	Prvú vetu § 3 ods. 3 upraviť: „Na meranie veličín sa používajú meradlá spĺňajúce požiadavky podľa osobitných predpisov.1)“.
	Akceptuje sa čiastočne preformulovaním ustanovenia.
	
	Krajský úrad v Žiline	§ 3 ods. 2 prakticky znemožňuje hodnotenie hraničných hodnôt. Je potrebná jednoznačná formulácia, že za prekročené hodnoty sa považujú tie hodnoty, ktoré sú nad povolenú hladinu aj po zahrnutí neistôt merania.
	Akceptuje sa.
	
	Slovenská lekárska spoločnosť	§ 3 (4) Upraviť „normalizovaná hladina hlukovej expozície... nahradiť normalizovanou hladinou expozície hluku nameranej na pracovisku...“

	Neakceptuje sa.
Normalizovaná hladina hlukovej expozície je terminus technicus.	
§ 4	Ministerstvo práce, sociálnych vecí a rodiny SR	V § 4 odporúčame upraviť nadpis takto: „Záznamy o vystavení zamestnancov hluku a vibráciám“.
	Akceptuje sa čiastočne úpravou nadpisu v súlade s terminológiou v zákone.
	
	Ministerstvo školstva SR	V § 4 navrhujeme zosúladenie pojmu „záznamy o vystavení zamestnancov hluku a vibráciám“ s § 13n ods. 7 písm. e) zákona.
	Akceptuje sa.
	
	Slovenská lekárska spoločnosť	§ 4 Upraviť Záznamy o expozícii zamestnancov hluku.. Termín expozícia je všeobecne akceptovaný
	Akceptuje sa čiastočne úpravou nadpisu v súlade s terminológiou v zákone.	
K prílohe	Ministerstvo dopravy, pôšt a telekomunikácií SR	Zásadná pripomienka: 1) Str. 16, písm. E a F, bod 2: V uvedených písmenách riešiť problematiku nízkofrekvenčného hluku z hľadiska merania, hodnotenia a prekročenia normalizovanej hladiny hlukovej expozície.
	Akceptuje sa.	
		Zásadná pripomienka: 2)  Str. 16, pís. F, bod 2: Riešiť problematiku vykonávania opatrení podľa § 13n, ods. 4,5 a 7 tak, aby sa vzťahovali aj na nižšie skupiny prác ako VI...
	Neakceptuje sa.
U skupiny prác VI je najväčšie riziko poškodenia zdravia. Požiadavky na ochranu navrhovaných skupín v železničnej doprave sa odporúča zapracovať do technických noriem.	
		Zásadná pripomienka: 3) Str. 17, III. odd.: Dopracovať problematiku riešenia hluku zo železničnej dopravy vo vonk. prostredí, lebo nezohľadňuje režim jazdy mobil. dopr. prostriedkov.
	Neakceptuje sa.
Nie je možné urobiť výnimku pre železničnú dopravu.	
		Zásadná pripomienka: 4) Str. 18, tab. 3 a str. 21, tab. 4: Bližšie definovať dopravné zóny vyššieho stupňa... Nie je doriešený limit pre hluk z reproduktorov v chránených priestoroch budov a vo vonk. priestore.

	Akceptuje sa čiastočne.
Definícia kategórii územia – akceptuje sa. Hluk z reproduktorov v čakárňach a nástupištiach  a hluk vo vonkajšom prostredí – neakceptuje sa. Ide len o krátkodobé vystavenie. Hluk z reproduktorov vo vonkajšom prostredí musí spĺňať tie isté požiadavky ako hluk z iných zdrojov..	
		Zásadná pripomienka: 5) Str. 22, písm. C: Riešiť problematiku špecif. celotelových vibrácií pre ležiacu osobu napr. v lôžk. dopr. prostriedkoch...
	Neakceptuje sa.
Nariadenie vlády toto nerieši, pretože nejde o problematiku ochrany zdravia, ale komfortu.	
	Ministerstvo životného prostredia SR

	V prílohe k nariadeniu vlády odporúčame v III. Oddieli v tab. 3 (str. 18) pri bode I. doplniť text v zátvorkách o slová „a národné parky“.
	Neakceptuje sa.
Navrhovaná právna úprava je zameraná len na ochranu ľudí.	
	Ministerstvo práce, sociálnych vecí a rodiny SR	V prílohe nariadenia vlády v III. odd, časti B, bode 4 odporúčame text “Poznámky“ zaradiť až za písmeno c) a v písm. c) vypustiť slovo „ak“
	Akceptuje sa čiastočne vypustením poznámky.
	
		Odporúčame zvážiť, či by nebolo vhodné výnimku v článku l, ods. 2 Smernice 86/188 „Táto smernica sa vzťahuje na všetkých pracovníkov...
	Neakceptuje sa.
Pripravovaná novelizovaná smernica Rady EU už túto výnimku neuvádza, čo je v súlade s článkom l ods. 2 smernice.	
	Úrad pre normalizáciu, metrológiu a skúšobníctvo SR
	Zásadná pripomienka: V prílohe v I. oddieli  v bodoch 4, 13, 14 atď namiesto citovania STN v texte uviesť tieto normy do poznámky pod čiarou
	Akceptuje sa.	
		V prílohe v I. odd. bode 44 a následne používať symbol pre hodinu h.
	Akceptuje sa.
	
		V prílohe v II. odd. za tabuľkou č. 1 nahradiť slová „20 imp./sek“ slovami „20 imp./s“
	Akceptuje sa.
	
		V prílohe v III. odd. úplne na konci textu za tabuľkou 4 nahradiť slová „2 výskyty/cez“...
	Akceptuje sa.
	
		Zásadná pripomienka: V prílohe v V. odd. v názve tabuľky č. 7 riešiť odkaz „*)“ nie odkazom pod tabuľkou, ale pod čiarou.
	Akceptuje sa.	
	Konfederácia odborových zväzov SR	K prílohe:
K bodu 24 (Vrcholová (špičková) hladina C zvuku: 
LCPk = 	Neakceptuje sa.
Vzorec je správny.	
		K II. odd.
K bodu 6: Najvyššia prípustná hladina zvuku na pracoviskách je v návrhu stanovená na 140 dB-navrhujeme jej zníženie o 10dB na max. 130 dB.

	Neakceptuje sa.
140 dB je akceptované Smernicami EU  (nejde o trvalú hladinu).	
		K III. odd:
K bodu 3: Doporučujeme aj pri krátkodobej expozícii infrazvuku  znížiť maxim. hladinu akust. tlaku o 7 dB zo 137 dB na 130 dB a zo 132 dB na 125 dB.	Neakceptuje sa.
Smernica EÚ hodnoty pre infrazvuk neuvádza, hodnoty uvedené v návrhu nariadenia vlády považujeme za dostačujúce vzhľadom na prah vnímania infrazvuku podľa noriem EÚ (STN ISO 7196). Navrhované odporúčané hodnoty nie sú ničím podložené.
	
		K IV. Odd.:
K bodu B, k bodu l: Doporučujeme znížiť najvyššie prípustnú hodnotu výsledného normalizovaného zrýchlenia vibrácií prenášané na ruky z hodnoty ahv, 8 h,p 2,4 m-2 na hodnotu 2,0 m-2
	Neakceptuje sa.
Uvádzaná hodnota zodpovedá požiadavkám smernice EÚ (89/392/EHS). Navrhované zníženie nie je ničím podložené.
	
		K bodu 2:
Tým by sa vytvoril aj predpoklad zníženia najvyššie prípustnej hodnoty vibrácií, ktorých trvanie je kratšie ako 20 minút pod hodnotou 141,5 dB
	Neakceptuje sa.
Uvádzaná hodnota zodpovedá požiadavkám noriem EÚ (STN ISO 2631 – 1). Navrhované zníženie nie je ničím podložené.
	
		K bodu C, bod 5:
Doporučujeme zníženie najvyššie prípustných hodnôt zrýchlenia s trvaním do 10 min. na maximálne 130 dB.

	Neakceptuje sa.
Uvádzaná hodnota zodpovedá požiadavkám noriem EÚ (STN ISO 2631 – 1 a STN ISO 5349). Navrhované zníženie nie je ničím podložené.
	
	Krajský úrad Nitra	V Prílohe k nariadeniu vlády:
1)  vyhodiť jedno sa
	Akceptuje sa.	
		2) Korekcie K1 a K2 a KT označiť jednotne 
	Akceptuje sa.
	
		3) Polarita korekcií – ak sa má hodnotená hladina hluku pred porovnaním upraviť príslušnou hodnotou, toto uviesť v samostatnom bode I.
	Akceptuje sa.
	
		V III: oddiele 
- v bode 6 písm. b) nie je uvedené, že sa jedná o hladinu A hluku	Akceptuje sa.
	
		-	v bode 7 nie je uvedené dokonca ani o akú hladinu hluku ide

	Akceptuje sa.
	
	Slovenská lekárska spoločnosť	b) doplniť : pracovisko, profesia...
	Akceptuje sa.	
		d)výsledky merania expozície hluku a vibráciám
	Akceptuje sa.	
		Podľa definície frekvencia 20 Hz je hornou hranicou infrazvuku a súčasne dolnou hranicou počuteľného hluku...
	Neakceptuje sa.
Presný rozsah sa v normách neuvádza a podľa STN ISO 7196 je toto delenie správne.	
		18. upraviť: „Expozícia zvuku je...“
	Neakceptuje sa.
Termín je v súlade s STN ISO 9612.	
		19. upraviť „ Hladina expozície zvuku je...

	Neakceptuje sa.
Termín je v súlade s STN ISO 9612.	
		20. upraviť: Normalizovaná hladina expozície hluku...

	Neakceptuje sa.
Termín je v súlade s STN ISO 9612	
		21. upraviť...hladiny expozície hluku...

	Neakceptuje sa.
Termín je v súlade s STN ISO 9612.	
		31. upraviť spojenie „oporný povrch“, „vibrácie v pozdĺžnom a priečnom smere“
	Neakceptuje sa.
Používané slovné spojenia sú už všeobecne zaužívané.	
		34. upraviť (vibrácie prenášané na ruky)
	Akceptuje sa.	
		45. vysvetliť pojem „monitoring hluku“	Akceptuje sa.
	
		46. definícia nevystihuje najvyššie prípustné hodnoty vibrácií prenášaných na ruky... upraviť „...z hľadiska ochrany zdravia pred nepriaznivými účinkami zdraviu škodlivých faktorov...“ viď defin. V zák. 272/1994
	Akceptuje sa.
	
		Str. 12, II. oddiel – upraviť názov časti A „Hluk v počuteľnej oblasti zvuku“
	Neakceptuje sa.
Názov je definovaný aj bode 2.	
		Tab. č. 1 v  názve 2. stĺpca sa uvádza Druh práce -  činnosti, pritom v II. skupine prác sú miestnosti –priestory.

	Akceptuje sa.
	
		Zdôvodniť stanovenie najvyššej hladiny hluku pre práce VI. Skupiny  na 85 dB.

	Neakceptuje sa.
Sprísnenie smernica EÚ povoľuje a 85 dB je u nás už roky zaužívaná a akceptovaná.	
		F. uvádza sa nutnosť opatrení len pri prekročení normalizovanej hladiny expozície hluku 85 dB a nepožadujú sa opatrenia pri prekročení prípustných hodnôt v skupine prác I - V 
	Neakceptuje sa.
Hodnoty ustanovené pre skupinu prác I –V (na rozdiel od hodnoty ustanovenej pre skupinu prác VI)  nemôžu spôsobiť poškodenie sluchu.	
		Str.17, 4 opraviť do 6 m.s-1
	Akceptuje sa.
	
		Str. 18, 9 upraviť formuláciu „Pri realizácii povolených stavieb v pracovných dňoch...
	Akceptuje sa.
	
		Str. 19/B upraviť.:...slúžiace sa dlhodobý pobyt osôb...	Akceptuje sa.
	
		Str. 21 operačné sály – opraviť

	Neakceptuje sa.
Nie je jasný dôvod požiadavky.	
		Str. 23 Pre práce s vyšším stupňom mentálneho zaťaženia...
	Akceptuje sa.
	
		Tab. 5. v nadpise druhého stĺpca sa uvádza druh práce, ale v texte je raz činnosť, v inom riadku miesto (stacion. stroje), spôsob prenosu vibrácií..
	Akceptuje sa.
	
		Vzhľadom na to, že v Smernici Rady EEC sú uvedené aj požiadavky na lekárske preventívne prehliadky a ich obsah, je potrebné aspoň uviesť odvolanie na príslušnú legislatívnu úpravu.
	Neakceptuje sa.
Problematiku lekárskych preventívnych prehliadok riešia iné všeobecne záväzné právne predpisy. Odkaz v nariadení vlády by bol nadbytočný.	
	Krajský úrad Košice	Str.18, odd. 3, bod č. 9 – chyba v korekcii, nie –10, ale + 10 je správne.
	Neakceptuje sa
Korekcia – 10 dB je správna	
		Str. 20, bod 6, ods. a/ b/ - nie je uvedené korekčné znamienko.

	Akceptuje sa	
		Str. 20, bod 8 – doplniť uvedený bod o zníženie najvyššie prípustnej hodnoty pre vekovú  kateg. deti do 15 rokov.
	Akceptuje sa. 	
K tabuľke zhody	Ministerstvo práce, sociálnych vecí a rodiny SR	Na str. 11 TZ v § 13n ods. 7 písm. c) chýba nasledovný text: „pričom typy sa musia vybrať v spolupráci s príslušnými zamestnancami...“.
	Akceptuje sa čiastočne
doplnením tabuľky zhody o § 8e písm. b) a d) zákona NR SR č. 330/1996 Z.z. v znení zákona č. 158/2001 Z.z.	
		Na str. 20 TZ bod 1 prílohy II smernice nie je transponovaný. Ide o ustanovenie: „Kontrola...má obsahovať...počiatočnú prehliadku, ktorá sa má uskutočniť pred alebo na začiatku pôsobenia hluku“. Ďalej: „Pravidelné prehliadky v intervaloch, ktoré sú primerané dôležitosti rizika a sú stanovené lekárom.“.
	Neakceptuje sa.
Uvedené upravujú predpisy citované v tabuľke zhody. Pre transpozíciu sa nevyžaduje doslovné prevzatie textu smernice.	
		Na str. 21 TZ bod 2,3,4, 6 prílohy II smernice nie sú transponované. Odporúčame zvážiť transpozíciu.	Akceptuje sa čiastočne
doplnením tabuľky zhody.